Huutavan ääni kuuluu erämaassa:
Valmistakaa Herralle tie, tehkää arolle tasaiset polut Jumalallemme.
Kaikki laaksot korotettakoon, kaikki vuoret ja kukkulat -
alennettakoon; koleikot tulkoot tasangoiksi ja kalliolouhut -
lakeaksi maaksi. Herran kunnia ilmestyy:
kaikki liha saa sen nähdä.
Sillä Herran suu on puhunut. (Jes. 40:3-5)
PELASTUKSEN SOFAR 8
JAKOV JA ELISHEVA DAMKANI
Armo ja rauha Jeesukselta Messiaalta, Herraltamme.
Shalom Tel Avivista.
Tänään meillä on hyvin voimakas tarina, -
surullinen ja traaginen tarina.
Mutta Jumala tietää, miten puhaltaa elämä tällaiseen tarinaan.
Oli hyvin suuri etuoikeus tulla tuntemaan tämä mies, Umar.
Hän todella elää uskoaan, ja häneltä voi oppia paljon.
Moni kristitty kutsuu pientä syrjintää vainoksi.
Tai että ihmisten väärä käytös heitä kohtaan olisi hyljeksintää.
Kun Umarin oppii tuntemaan, saa tietää, mitä vaino oikeasti -
todella voi merkitä.
- Umar, ex-muslimi, joka on tullut uskoon ja julistaa evankeliumia -
muslimien keskuudessa, on kokenut vakavaa vainoa.
Kohta kuulemme hänen tarinansa.
En voi olla lukematta Room. 8. luvun viimeisiä jakeita:
"Sillä minä olen varma siitä, ettei kuolema eikä elämä, ei enkelit -
eikä henkivallat, ei nykyiset eikä tulevaiset, ei voimat, ei korkeus -
eikä syvyys, eikä mikään muu luotu voi meitä erottaa Jumalan -
rakkaudesta, joka on Kristuksessa Jeesuksessa, meidän Herrassamme."
Umar on todella tällainen mies.
Hänen kasvonsa tuhottiin hapolla, -
mutta hän jatkaa hyvässä kilvoituksessa.
- Rukoilemme, että hänen tarinansa rohkaisee pitämään uskon, -
vaikka kaikki ei aina menisikään niin kovin hyvin, -
vaikka elämä ei olisikaan aina ruusuilla tanssimista.
Jos elämässä kohtaa vastoinkäymisiä ja vaikeuksia, -
silloin voi Umarin todistus rohkaista pitämään kiinni uskosta.
Mikään ei voi ryöstää meitä Jumalan rakastavista käsistä.
Jumala ei ole luvannut ruusuista polkua -
vaan, että tässä maailmassa on ahdistus.
Jos etsimme vanhurskautta seuraten Herraa, -
voimme kohdata ankaraa vastustusta, kuten Jeesuskin kohtasi.
Katsotaan Umarin tarina.
Tervehdys teille kaikille.
Tänään haluan esitellä teille aivan erityisen miehen, Umarin.
Olemme tunteneet nyt muutaman viikon ajan.
Hän kertoo nyt tarinansa. Olen iloinen saadessani esitellä hänet.
Umar, tervetuloa! - Kiitos. Hienoa tavata sinut!
Elämä on ollut nyt tällaista sairastelun kanssa taistelemista.
- Kerrotko hieman taustastasi?
- Synnyin muslimiperheeseen.
Isäni oli muslimi ja äitini ...
Isälläni oli monta vaimoa.
Minä olen hänen 52. lapsensa.
Kasvoimme perinteitä noudattavassa muslimiperheessä.
Valmistuin opettajaksi muslimien uskonnollisesta koulusta.
Kohtaloni ei ollut islam.
Tapasin saarnaajan, joka julisti Jeesusta Raamatusta ja -
ja myös muslimien Koraanista.
Huomasin, että hän sanoi jotain mielenkiintoista.
Ehkä olisikin ihanaa olla kristitty, seurata Jeesusta -
ja uskoa Raamattuun.
Pelkäsin, koska muslimi ei saa kääntyä pois islamista.
Yhteisö ei salli kääntymistä.
Islam opettaa, että jos joku ei ole Allahille uskollinen -
hänet pitää tappaa.
Pelkäsin vainoa, joka kohtaisi minua, -
kun käännyin pois islamista.
Se tulisi maksamaan minulle perheyhteyden katkeamisen, -
sillä koko perhehän on muslimeja.
Äitini isä oli muslimi, imaami.
Minulla ei ollut yhteyksiä muslimiperheen ulkopuolelle.
Niinpä pelkäsin ja jatkoin islamin oppien seuraamista -
kuultuani viestin Jeesuksesta, -
vaikka tiesin sydämessäni, että minun tulee syntyä uudesti -
ja että minun tulisi seurata Jeesusta.
Kerran näin sitten unta.
Pelkäsin siis tunnustaa Jeesusta.
Nukuin ja näin unta.
Unessa käteni ja jalkani olivat kahleissa, olin tulen keskellä.
Joku seisoi tämän unitulen oikealla puolella.
Itkin tämän kauhean unen vuoksi.
Minulle selvisi, että islam saattaisi minut tähän tilaan.
"Kadu! Synny uudesti, niin selviät!"
Herättyäni unesta olin kauhuissani.
Vuoteeni lakanatkin olivat hiestä märät kamppailuni jäljiltä.
Rukoilin islamin rukouksen, joka luetaan, kun uni kauhistuttaa.
Luin sen tämän kauhean unen vuoksi.
Mutta ruvettuani taas nukkumaan, sama uni tuli uudelleen.
Näin tämän unen kolme kertaa.
Herätin isoisäni rukoilemaan kanssani.
Sen jälkeen tulin takaisin ja näin unen uudelleen.
Saarnaaja oli sanonut, että jos -
pyytää jotain Jeesuksen nimessä, se tapahtuu.
Tällä kertaa en rukoillut islamin rukousta -
vaan polvistuin ja nostin kädet.
Sanoin: "Jumala, jos Sinä tahdot, että synnyn uudesti ja -
tulen kristityksi ja uskon Raamattuun, -
auta minua, ettei tämä uni tule uudestaan tänä yönä."
Lopun yötä nukuin kuin lapsi.
Uni ei tullut enää uudestaan.
Seuraavana aamuna oli pääsiäinen.
Sinä päivänä menin kirkkoon.
Kaikki siellä olevat näkivät, kuinka annoin elämäni Jeesukselle.
Se tapahtui 1993.
Olin 20-vuotias.
Sen jälkeen en enää palannut entiseen.
Olen nykyään saarnaaja -
seurakunnassa, jossa on yli tuhat jäsentä.
35 seurakunnan jäsentä on entisiä muslimeja, -
mukaanlukien siskoni.
Käännytettyään minut islamista Herra antoi minulle armon olla -
saavuttamassa ihmisiä islamista evankeliumin rakkaudensanomalla.
Onnistuin tekemään tätä Ugandassa, muualla Afrikassa, jopa Euroopassa.
Herra on ollut minulle armollinen. Tämä on lyhyesti taustani.
- Viime vuosina olet matkustanut enemmänkin.
Sitten myös Israelissa.
- Kun olin muslimi, vihasin Israelia.
Muslimina opin islamin opetuksen:
"älköön koskaan olko juutalainen tai kristitty ystäväsi".
Tämä opetus ei opeta rakkautta vaan vihaa.
Näin opetettiin kaikkialla, kouluissamme ja moskeijoissamme.
Meidän tuli vihata näitä ihmisiä.
Afrikassa en tiennyt mitään Israelin kansasta ja maasta.
Mutta vihasin heitä, koska minulle opetettiin niin.
On hyvin tärkeää ihmisten tiedostaa, että on vihaa, -
jota levitetään uskonnonopetuksessa.
Vihaa opetetaan rakkauden sijasta.
Tämän vuoksi vihasin Israelia.
Mutta tultuani kristityksi, -
rupesin opiskelemaan Jumalan Sanaa.
Joka paikassa lukee Israelin Jumala, Israelin Jumala ...
Luin erikielisiä versioita Raamatusta, englanniksi, -
arabiaksi, swahiliksi ja eräällä Ugandan kielistä, lango-kielellä.
Mutta olipa teksti millä kielellä hyvänsä, venäjäksi, kiinaksi, -
tai vaikka jollain Etelä-Amerikan intiaanikielellä, -
aina siellä kerrotaan kaikki- valtiaasta Israelin Jumalasta.
Ihmeellistä miten siellä aina puhutaan Israelin Jumalasta.
Halusin tietää enemmän tästä kansasta.
Tajusin, että olin vihannut kansaa, jota Jumala rakastaa.
Sitten päätin alkaa rakastaa Israelia -
ja myös rukoilla Israelin kansan puolesta.
- Eivät kaikki kansastasi varmaan pidä opetuksestasi?
- Totta. Olinkin juuri tulossa siihen.
Minähän olin muslimi, joka kääntyi. Se toi vihollisia.
Kääntymiseni jälkeen saarnasin suurissa kokouksissa.
Moni tuli uskoon.
Otin opetuksessani esiin myös Israelin ja Israelin rakastamisen.
Näiden asioiden vuoksi sain monia uhkauksia.
Minut uhattiin tappaa.
24. joulukuuta 2011 -
olin tulossa kirkosta.
Joku seisoi autoni vieressä pysäköintialueella.
Hänellä oli ämpärillinen happoa.
Happo on vaarallista nestettä.
Jos jokin joutuu hapon kanssa tekemisiin, -
se alkaa liueta siihen.
Mikään ei kestä happoa.
Happo on vahvaa, se voi liuottaa hyvin kovia esineitä.
Happo voi tuhota liuottamalla esimerkiksi ihmisen ihoa.
Miehellä siis oli ämpärillinen happoa.
Hän teeskenteli tarvitsevansa apua.
Aika oli illalla, kokouksen jälkeen. Hän tuli luokseni.
Hän sanoi: "Voitko auttaa minua?" Ihmiset monesti kääntyvät puoleeni.
Kääntyessäni hänen puoleensa sydämeni varoitti, että -
hän ei ole oikealla asialla, joten käännyin poistuakseni.
Sain sydämeeni varoituksen, ettei tällä kaverilla ole hyvä mielessä.
Olin juuri kääntynyt hypätäkseni autooni ja ajaakseni karkuun.
Silloin hän heitti hapon sangosta päälleni.
Tunsin kuinka tuli poltti minua päästä varpaisiin.
Kiljuin. Mies sanoi: "Allah akbar! Allah akbar! Allah akbar!"
Se todistaa, että hän oli muslimi- terroristi, hän yritti tappaa minut
Jumala auttoi minua, kun sain kääntää kasvoni.
Jumalan voima sai kääntämään kasvoni pois.
Jos kasvoni olisivat olleet häntä kohti hänen heittäessään hapon, -
olisin voinut tulla kokonaan sokeaksi tai kuolla.
Hänellä oli niin paljon happoa, -
että hänellä täytyi olla apureita, -
jotka kaataisivat lisää happoa päälleni, jotta kuolisin.
Tällaisissa tapauksissa lisää happoa kaadetaan kuolleen päälle.
Tällöin iho välittömästi kiristyy ruumiin ympärillä, -
ja ruumiista tulee sellainen hyvin pieni paketti.
Happo tekee sen.
Mutta Jumala auttoi minua. Huusin Jeesusta kolmesti.
Juoksin takaisin toimistooni.
Oikea silmäni sokeutui heti.
Kun lääkärit tarkastivat minut, he näkivät, että happo oli mennyt -
kaikkien silmän rakenteiden läpi.
Kasvojeni oikea puoli tuhoutui.
Seuraavan parin päivän aikana happo eteni ihon alla niin, -
että se oli katkaista kaulani.
Kaulassa oli suuri avoin haava.
Jos nyt poistaisin tämän suojan, osa katsojista lähtisi karkuun!
Se oli rankkaa. Kiitän kuitenkin Jumalaa, että yritettyäni saada -
apua kotimaastani ja Intiasta, tuskat koko ajan paheten, -
ystäväni auttoi minua pääsemään Israeliin hoitoon -
sairaalaan Bershebaan, jossa sain myös tämän kasvosuojan.
Tullessani en pystynyt puhumaan.
En pystynyt kävelemään, enkä syömään.
Tämä huuli on uutta ainesta, siinä oli sisään asti avoin haava.
En pystynyt syömään.
Kielikin oli alkanut mädäntyä.
Kaikki syötävä tuli ulos.
Verenvuoto oli kamalaa.
Tulin Israeliin 15. tammikuuta, neljä kuukautta sitten.
Kiitän Jumalaa israelilaisista lääkäreistä.
Täällä on maailman parhaat lääkärit, siitä ei vain puhuta.
He ovat tehneet suurenmoista työtä.
Bersheban hoitoyksikkö on paras maailmassa.
Kasvojen hoitaminen jatkuu.
Tämä maski ei ole peittämisen takia vaan edistää ihon paranemista.
Tämä on ihon uusiutumisen teknologiaa, eräänlainen lääkäri.
Kotitohtori, voisi sanoa.
Se auttaa ihon paranemisessa.
Minulle annettiin näitä kaksi sarjaa käytettäväksi.
Tätä materiaalia on myös käsissä ja rintakehän siteissä.
Haluaisin rohkaista ihmisiä:
mikä voi erottaa meidät Jumalan rakkaudesta?
Ahdistus? Pelko? Sairaus? Puute?
Paavali sanoo, että mikään ei voi erottaa meitä Jumalan rakkaudesta.
Minua kohdeltiin näin, -
ei siksi että olisin rikollinen, en varastanut mitään, -
vaan koska rakastin evankeliumin julistusta -
ja koska puhuin Israelista.
Minä olen aviomies ja isä.
Silloin lähtiessäni kotoa lapset sanoivat: "Hei, isi! Tuo jäätelöä!"
En palannut jäätelöä mukanani.
He eivät ole nähneet minua sen jälkeen.
Seuraavana aamuna he näkivät minut televisiosta.
Yksi pojistani näki minut televisiossa ja sanoi:
"Isi on televisiossa! Joku on heittänyt soppaa kasvoille."
He ajattelivat sen olevan jotain keittoa ...
Kasvoni olivat tuhoutuneet.
Valuin verta.
Muistutan kuitenkin, ettemme voi lakata tekemästä hyvää.
On muistettava, että on ihmisiä pahan puolella.
Mutta koska on olemassa pahan puolta pitäviä, -
meidän on pidettävä hyvän puolta täällä maan päällä.
Toinen tärkeä asia on:
islamista sanotaan, että se olisi rauhan uskonto. Se on valetta.
Ollessani muslimi, vihasin juutalaisia.
Voi olla rauhallisia muslimeja. Mutta islam ei ole rauhan uskonto.
Siksi on tehtävä kaikkemme islamin etenemisen pysäyttämiseksi.
Emme taistele ihmisiä vastaan, vaan on taisteltava henkeä vastaan.
Ihmiset voivat olla hyviä, mutta henki on vaarallinen.
Islamin henki opettaa vihaa.
Maailmassa on kaupunkeja, joihin kristitty ei voi tulla.
Tällaiset kaupungit ovat vain muslimeja varten, ei kristittyjä.
Maailmassa ei ole yhtään kaupunkia, jonne muslimi ei voisi tulla.
Islam pystyttää näitä raja-aitoja.
Ja ihmiset vain piilottavat päänsä hiekkaan kuin strutsit.
Lännessä sanotaan islamin olevan rauhan uskonto.
Toisaalla sanotaan: "Tapamme Allahin nimessä!"
Ja islamin ulkopuolisille sanotaan: "Se on rauhan uskonto."
- Ehkä myös haluamme uskoa niin.
Jutun juuri on se, -
että maailman on noustava tätä vaaraa vastaan.
Se kasvaa kaikkialla.
YK kutsuu suuren väkimäärän tappamista kansanmurhaksi.
Mutta Nigeriassa tapahtuvaa uskon vuoksi tappamista ei kutsuta siten.
Siellä on ryhmä "Bok Haran", joka menee kylästä kylään -
tappaen kristityt.
Se on täysin systemaattista tappamista heidän uskonsa vuoksi.
Ja ketään se ei YK:ssa kiinnosta!
Maailman pitää tietää, mikä vaara islam on.
Ihmiset, joiden ei tulisi kärsiä, kärsivät. Ja maailma vaikenee.
Meidän tulee pysäyttää tämä paha.
Jumalalle kiitos Gilgal-hotellista.
Olen saanut nauttia seurastanne ja tarjoamastanne ruoasta.
En tuntenut teitä aiemmin.
Täällä on aivan upea kristillinen ilmapiiri.
Haluan kiittää sinua ja miestäsi ja muita olemiseni helpottamisesta.
Herra siunatkoon teitä. Kaikkia katsojia kehotan kilvoittelemaan -
hyvän kilvoituksen ja pitämään esillä opetusta Raamatusta ja Israelista.
Herra siunatkoon teitä kaikkia. Shalom!
Tämä on hyvin rohkaisevaa minulle. Monesti ihmiset puhuvat vainoista,-
sinun kasvosi kertovat, mitä se todella saattaa olla.
On myös hyvin rohkaisevaa, ettet ole luopunut siitä huolimatta, -
vaan jatkat tuon tapahtuneen jälkeen.
Opimme sinulta, että pitää vain luottaa Herraan, mitä tapahtuukin.
Ei elämän luvattukaan olevan ruusuilla tanssimista.
Mutta Hän lupasi olla kanssamme.
Rukoilen, että saisit kokea Hänen läsnäoloaan yhä enemmän ja -
se tekisi sinut yhä rohkeammaksi. Siunausta sinulle ja perheellesi.
- Olipa voimakas tarina sitoutuneesta uskovasta, -
joka joutui maksamaan hinnan, ja maksaa sitä edelleen.
Tämä on esimerkki ja haaste meille kaikille siitä, -
mitä Herran seuraaminen voi merkitä.
- Rukoilen, että tämä voisi olla rohkaisuna.
Tätä ei pidä ajatella erityis- tapauksena, joka ei kosketa.
Ihminen ei tiedä, mitä Herra on suunnitellut hänen varalleen.
Pitää varautua kaikkeen ja kirkastaa Jumalaa sillä mitä saa.
"Ja hän nosti minut ylös turmion kuopasta, lokaisesta liejusta, -
ja asetti minun jalkani kalliolle, hän vahvisti minun askeleeni.
Hän antoi minun suuhuni uuden virren, kiitoslaulun Jumalallemme.
Sen näkevät monet ja pelkäävät ja turvaavat Herraan." (Ps. 40:3-4)
Rukoilen Umarin puolesta, että hän voisi jatkaa hyvää kilvoitusta -
mennessään takaisin Ugandaan kansansa luokse.
Että hän jatkaisi evankeliumin julistusta ja että monet -
nähdessään ilon hänen julistuksessaan pelkäisivät Jumalaa.
Hänessä olemme enemmän kuin valloittajat ja voittajat.
Jumala siunatkoon teitä missä olettekin, kun seuraatte Häntä.
Shalom Tel Avivista, Israelista!
Haluatko olla osa Jumalan lopunajan suunnitelmaa?
Haluatko suuren tehtävän Jumalan koskettaessa Israelin kansaa?
Liiity Trumpet of Salvation -järjestön toimintaan.
Tule ja ole osa maata.
Opi kertomaan evankeliumia juutalaisesta näkökulmasta -
juutalaisille ihmisille.
Kutsumme sinut myös raamattukouluun, jossa -
opit kuinka todistaa juutalaisille.
Saat vahvaa Raamatun opetusta ja opetusta Israelin historiasta -
sekä nykypäivästä ja kuinka koskettaa juutalaisen sydäntä -
sanomalla Jeesuksesta.
Otat osaa juutalaisille ensin -kampanjaan.
Saat soveltaa oppimiasi taitoja käytännössä mennessäsi -
Israelin kaduille osoittamaan Jumalan rakkautta Hänen kansalleen.
Tulet olemaan osa uskovien perhettä Israelissa ja maailmassa.
Heillä on sama näky kuin sinulla. Ryhmässä muodostuu -
elämän kestäviä yhteyksiä.
Ja tietenkin tulet näkemään Israelin nähtävyyksiä -
ja opit niiden todellisen hengellisen merkityksen -
Raamatun ja Jumalan näkökulmasta.
Olit sitten 18 tai 80, jäitpä viikoksi tai 3 kuukaudeksi -
takaamme, että Trumpet of Salvation on elämääsi muuttava kokemus.
Jos haluat vain matkailla, mahdollisuuksia on paljon.
Mutta jos haluat tulla Israeliin ja haluat muuttaa asioita, -
silloin Trumpet of Salvation on sinua varten.
Suomennos: Jukka Kinnunen